Тышкевічы

**Тышкевічы** — шляхецкі род гербу Ляліва, выхадцы зь якога займалі высокія дзяржаўныя і вайсковыя пасады ў Вялікім Княстве Літоўскім.

Валодалі вялікімі маёнткамі на тэрыторыі сучасных Беларусі (галоўная рэзыдэнцыя — Лагойск), Летувы (Біржы) і Ўкраіны (Бярдычаў).

У наш час жывуць у Бэльгіі, Вялікабрытаніі, Польшчы і Францыі.

## Паходжаньне

Паходяць ад Каленіка Мішкавічы, якому вялікі князь Сьвідрыгайла падараваў у 1437 годзе сяло Буркаўцы і слабадзішчы (г.зн. з палёгкамі для сялянаў) Мігеявічы, Хадарковічы і Ейковічы ў Жытомірскім павеце, а таксама сёлы Астаф’ева, Вальковічы, Дэмадковічы, Вішчы і Кусопічы ў Оўруцкім павеце. Каленік Мішкавіч таксама атрымаў вялікі маёнтак Чарталесы, у якім ягоныя нашчадкі збудавалі Бярдычаў. З часу колькасьць маёнткаў у прадстаўнікоў роду павялічылася.

У Каленіка Мішкавіча было тры сыны — Сенька, Івашка і Тышка (Цімафей) Каленікавічы, якія падзялілі паміж сабой бацькоўскія ўладаньні. Сенька Каленікавіч быў падскарбіем і падканцлерам вялікага князя Сьвідрыгайлы ў 1450 годзе. Як сьведчаць імёны выхадцаў з гэтага роду і дакумэнты, да другой паловы XVI стагодзьдзя Тышкевічы былі праваслаўнай веры.

Ад трэцяга сына Каленіка Мішкавіча Тышкі менавіта паходзіць прозьвішча роду (г.зн. нашчадкаў Тышкі), у якога было пяць сыноў. Старэйшы Барыс (памёр па 1498 годзе) быў жанаты зь Мілохнай, сястрой вядомага вайсковага дзеяча і кіраўніка казакоў Астафія Дашкевіча (Дашковіча). Пра нашчадкаў Барыса зьвестак няма. Другі сын, Леў (памёр да 1515 году) быў вялікакняскім дваранінам (прыдворным). Ад яго сына Скуміна Львовіча Тышкевіча (інакш — Івана Скуміна Львовіча; памёр у 1566 годзе) паходзіць галіна роду Скумінаў-Тышкевічаў (згасла 26 чэрвеня 1808 году). Трэцім сынам Тышкі быў Васіль Тышкевіч (памёр 13 жніўня 1571 году), ад якога паходзіць графская галіна роду Тышкевічаў-Каляніцкіх (так спачатку яны называліся), або Тышкевічаў, графаў «на Лагойску і Бярдычаве».

## Герб роду
Выкарыстоўвалі прыватны шляхецкі герб Ляліва, якім таксама карысталіся 593 роды Вялікага Княства Літоўскага і Каралеўства Польскага.

Апісаньне гербу: у блакітным полі залаты маладзік рогамі ўгору, над ім залатая 6-прамянёвая зорка. Кленод — над прылбіцай з каронай на паўлінавых пёрах такія ж маладзік й зорка.

Герб выбіваўся на літоўскіх манэтах Тэадорам Тышкевічам — падскарбіем вялікім літоўскім.

## Найбольш вядомыя з роду
* Васіль Тышкевіч (1492—1571) — ваявода падляскі і смаленскі; атрымаў ад вялікага князя Жыгімонта Аўгуста тытул графа
* Ян Скумін Тышкевіч (каля 1572 — 1642) — ваявода амсьціслаўскі, троцкі і віленскі
* Юры Тышкевіч (1596—1656) — біскуп віленскі і жамойцкі
* Людвік Тышкевіч (1748—1808) — гетман польны літоўскі
* Канстантын Тышкевіч (1806—1868) — беларускі археоляг, гісторык, этнограф, фальклярыст; адзін з заснавальнікаў беларускай навуковай археалёгіі
* Яўстах Тышкевіч (1814—1873) — беларускі археоляг, гісторык, этнограф, краязнаўца, музэязнаўца; адзін з заснавальнікаў беларускай навуковай археалёгіі

## Галерэя

Tyška Kalenikavič (Tyškievič). Тышка Каленікавіч (Тышкевіч).jpg|Тышка Каленікавіч
Vasil Tyškievič. Васіль Тышкевіч (XVIII).jpg|Васіль Тышкевіч
Jury Tyškievič. Юры Тышкевіч (XVII).jpg|Юры Тышкевіч
Antoni Daminik Tyškievič. Антоні Дамінік Тышкевіч (XVIII).jpg|Антоні Дамінік Тышкевіч
Antoni Kazimier Tyškievič. Антоні Казімер Тышкевіч (1760).jpg|Антоні Казімер Тышкевіч
Marcin Tyškievič. Марцін Тышкевіч (1750).jpg|Марцін Тышкевіч
Juzef Tyškievič. Юзэф Тышкевіч (XVIII).jpg|Юзэф Тышкевіч
Antoni Jan Tyškievič. Антоні Ян Тышкевіч (1794).jpg|Антоні Ян Тышкевіч
Mikałaj III Tyškievič. Мікалай III Тышкевіч (1794).jpg|Мікалай Тышкевіч
Michał Tyškievič. Міхал Тышкевіч (XIX).jpg|Міхал Тышкевіч
Pijus Tyškievič. Піюс Тышкевіч (J. Rustem, XIX).jpg|Піюс Тышкевіч
Oskar Tyškievič. Оскар Тышкевіч (J. Kaniewski, 1854).jpg|Оскар Тышкевіч


Eŭfrasińnia Tyškievič. Эўфрасіньня Тышкевіч (J. Schröter, 1660).jpg|Эўфрасіньня Тышкевіч
Suzanna Kurč (Tyškievič). Сузанна Курч (Тышкевіч).jpg|Сузанна Курч (з Тышкевічаў)
Alaksandra Tyškievič (Čartaryjskaja). Аляксандра Тышкевіч (Чартарыйская).jpg|Аляксандра Тышкевіч (з Чартарыйскіх)
Teadora Tyškievič (Sapieha). Тэадора Тышкевіч (Сапега) (XVII).jpg|Тэадора Тышкевіч (з Сапегаў)
Maryja Tereza Tyškievič (Paniatoŭskaja). Марыя Тэрэза Тышкевіч (Панятоўская) (K. Wojniakowski, 1797).jpg|Марыя Тэрэза Тышкевіч (з Панятоўскіх)
Maryja Tyškievič (Radzivił). Марыя Тышкевіч (Радзівіл).jpg|Марыя Тышкевіч (з Радзівілаў)
Maryja Tyškievič. Марыя Тышкевіч (1857).jpg|Марыя Тышкевіч (з Радзівілаў)
Hanna Tyškievič. Ганна Тышкевіч (1848).jpg|Ганна Тышкевіч


## Крыніцы

## Літаратура
* 
* 

Катэгорыя:Беларускія шляхецкія роды
Катэгорыя:Летувіскія шляхецкія роды
Катэгорыя:Генэалёгія